proiect

**H O T Ă R Î R E nr.**

**din \_\_\_\_\_\_\_\_\_\_\_\_\_ 2016**

**cu privire la aprobarea modificărilor și completărilor**

**ce se operează în unele hotărîri ale Guvernului**

Guvernul **HOTĂRĂŞTE:**

Se aprobă modificările și completările ce se operează în unele hotărîri ale Guvernului (se anexează).

|  |  |
| --- | --- |
| **PRIM-MINISTRU** | **Pavel FILIP** |
| **Contrasemnează:** |  |
| **Viceprim-ministru,**  **ministrul economiei** | **Octavian CALMÎC** |
| **Ministrul agriculturii**  **şi industriei alimentare** | **Eduard GRAMA** |
| **Ministrul finanţelor** | **Octavian ARMAȘU** |

Aprobate prin Hotărîrea Guvernului

nr. \_\_\_\_ din \_\_\_\_\_\_ 2016

**MODIFICĂRILE ȘI COMPLETĂRILE**

**ce se operează în unele hotărîri ale Guvernului**

1. Hotărârea Guvernului nr.718 din 03.09.2014 „Cu privire la implementarea Legii nr.134 din 11.07.2014 pentru ratificarea Acordului dintre Guvernul Republicii Moldova și Guvernul Republici Polone privind obținerea unui credit de asistență” (Monitorul Oficial al Republicii Moldova, 2014, nr.275-281, art.787) cu modificările și completările ulterioare, se modifică și se completează după cum urmează:
2. Punctul 1 va avea următorul cuprins:

”1. Pentru implementarea Creditului de asistență finanțat de Guvernul Republicii Polone în sumă de 100 milioane euro (o sută milioane euro) se desemnează Instituția Publică ”Unitatea de implementare a creditului de asistență acordat de Guvernul Republicii Polone”. Pentru domeniul agriculturii, procesării produselor alimentare și infrastructurii aferente acestora va fi utilizată o cotă de 90%, iar pentru domeniul industriei și infrastructurii aferente acesteia va fi utilizată o cotă de 10%”.

2) La punctul 11, cuvintele ”ai Programului de asistență condiționată pentru domeniul agriculturii” se substituie cu cuvintele ”recreditați”.

3) Punctul 2 și 21 se exclud.

4) Punctul 3, care devine punctul 2 va avea următorul cuprins:

”2. Manualul de operațiuni, regulamentele și instrucțiunile de implementare a Creditului de asistență și a fondului de recreditare sunt elaborate de Unitatea de implementare a creditului de asistență acordat de Guvernul Republicii Polone și aprobate de către Consiliul de supraveghere al acesteia.”

5) Punctul 4 devine punctul 3.

1. Hotărârea Guvernului nr.953 din 17.11.2014 ”Cu privire la crearea Instituției Publice ”Unitatea de implementare a creditului de asistență acordat de Guvernul Republicii Polone” (Monitorul Oficial al Republicii Moldova, 2014, nr.345-351, art.1022) cu modificările și completările ulterioare, se modifică și se completează după cum urmează:
2. La punctul 1, cuvintele ”Agenţiei de Intervenţie şi Plăţi pentru Agricultură” se substituie cu cuvintele ”Ministerului Agriculturii și Industriei Alimentare”;
3. Punctul 5 se exclude.
4. Punctul 2 din Regulamentul Instituției Publice ”Unitatea de implementare a creditului de asistență acordat de Guvernul Republicii Polone va avea următorul cuprins:

”Instituţia Publică “Unitatea de implementare a creditului de asistenţă acordat de Guvernul Republicii Polone” (în continuare – Instituţia) este o instituţie publică, din sfera de competenţă a Ministerului Agriculturii și Industriei Alimentare, creată în scopul implementării, administrării și monitorizării eficiente a Acordului dintre Guvernul Republicii Moldova şi Guvernul Republicii Polone privind obţinerea unui credit de asistenţă, colectării plăților și recreditării surselor acumulate pentru finanţarea proiectelor în domeniul agriculturii, industriei și infrastructurii aferente acestora (în continuare – Creditul de asistenţă).”;

1. La punctul 7:

litera a) va avea următorul cuprins:

”a) implementarea, gestionarea și monitorizarea Creditului de asistență și a fondului de recreditare;”

litera b) va avea următorul cuprins:

”b) selectarea, evaluarea și aprobarea beneficiarilor recreditați, în cadrul Creditului de asistenţă și a fondului de recreditare;”

litera c) va avea următorul cuprins :

”c) oferirea resurselor financiare prin intermediul diferitelor instrumente financiare din contul Creditului de asistenţă și a fondului de recreditare;”

Punctul 7 se completează cu literele b1), b2) și b3) cu următorul cuprins:

”b1) evidența tranzacțiilor aferente Creditului de asistenţă și a fondului de recreditare;

b2) colectarea plăților de la beneficiarii recreditați în cadrul Creditului de asistenţă și a fondului de recreditare, pentru a fi rambursate creditorului extern și acumularea mijloacelor în fondul de recreditare;”;

b3) elaborarea contractelor de recreditare, ipotecă/gaj și asigurarea semnării acestora în conformitate cu prevederile legislației în vigoare”;

1. Punctul 9 se completează cu litera a1) cu următorul cuprins:

”a1) să supravegheze îndeplinirea de către beneficiarii recreditați a condițiilor Contractelor de recreditare;”;

4) La punctul 11, după cuvintele ”Creditului de asistență” se completează cu cuvintele ”și a fondului de recreditare, precum”, iar cuvîntul ”acestuia” se substituie cu cuvîntul ”acestora”;

1. Punctul 11 se completează cu un punct nou 111 cu următorul cuprins:

”111. Consiliul de supraveghere este unicul organ de aprobare finală a tuturor tipurilor de finanțări. Ministerul Finanțelor va încheia contractul de recreditare cu beneficiarul final în baza Deciziei pozitive a Consiliului de a aproba finanțarea. Nici o finanțare nu se va considera aprobată fără decizia pozitivă a Consiliului”.

1. Punctul 12, va avea următorul cuprins:

”12. Consiliul de supraveghere este format din 7 membri:

Viceprim–ministru, ministrul economiei, președinte al Consiliului

Ministrul agriculturii și industriei alimentare, vicepreședinte al Consiliului

Viceministrul economiei

Viceministrul agriculturii și industriei alimentare

Doi reprezentanți ai Ministerului Agriculturii și Industriei Alimentare

Un reprezentat al Ministerului Economiei

1. Punctul 12 se completează cu punctele 121,122, 123, 124, 125 și 126 cu următorul cuprins:

”121 Consiliul de supraveghere al Instuției se întrunesc pe măsura necesităților și își adoptă hotărîrile în conformitate cu prezentul Regulament.

122 Ședințele Consiliului de supraveghere sunt delibetarive dacă la ele sunt prezenți 2/3 din numărul total de membrii acesteia.

123 Votarea la ședințele Consiliul de supraveghere are loc după principiul: un membru - un vot.

124 Hotărârile Consiliului de supraveghere se adoptă prin vot deschis cu majoritatea simplă a voturilor membrilor prezenți.

125 Nu se admite abținerea de la votare. Obiecțiile membrilor Consiliului de supraveghere care au votat ”contra” pot fi expuse într-o opinie separată, anexată la procesul verbal al ședinței respective. În cazul parității voturilor ”pro” şi ”contra”, votul Președintelui Consiliului de supraveghere este decisiv.”

126 La aprobarea deciziilor pentru acordarea finanțărilor în domeniul industriei și infrastructurii aferente acesteia votul decisiv îi aparține Președintelui Consiliului de supraveghere, iar la aprobarea deciziilor pentru acordarea finanțărilor în domeniul agriculturii, procesării produselor alimentare şi infrastructurii aferente acestora votul decisiv îi aparține vicepreședintelui Consiliului.

1. La punctul 13:

În alineatul doi, cuvintele ”directorului Agenției de Intervenție și Plăți pentru Agricultură” se substituie cu cuvintele ”ministrului agriculturii și industriei alimentare”.

După alineatul doi se completează cu trei alienate noi cu următorul cuprins:

”examinarea și aprobarea manualului de operațiuni, a regulamentelor și instrucțiunilor de implementare a Creditului de asistență și a fondului de recreditare, stabilirea condițiilor de recreditare a mijloacelor acumulate în fondul de recreditare.

aprobarea finanțărilor beneficiarilor finali din contul Creditului de asistență și a fondului de recreditare, în baza informației și materialelor prezentate de către Instituție, pentru a căror veridicitate și deplinătate aceasta este responsabilă.

aprobarea contractelor pentru livrările de bunuri și servicii”.

1. Punctul 15 se exclude.
2. La punctul 19, alineatul 5, cuvintele ”Programului de asistență condiționată” se substituie cu cuvintele ”Creditului de asistență”.
3. La punctul 20, lit. a) cuvintele „inclusiv de către Agenția de Intervenție și Plăți pentru Agricultură” se exclud.
4. [Hotărârea Guvernului nr.60 din 4 februarie 2010](file:///C:\Users\User\Downloads\TEXT=HGHG2010020460) “Cu privire la crearea Agenției de Intervenție și Plăți pentru Agricultură” (Monitorul Oficial al Republicii Moldova, 2010, nr.20-22, art.98), cu modificările și completările ulterioare, se modifică după cum urmează:

Anexa nr.5 la [Hotărârea Guvernului nr.60 din 4 februarie 2010](file:///C:\Users\User\Downloads\TEXT=HGHG2010020460) se exclude.

1. Hotărârea Guvernului nr.793 din 02.12.2009 ”Cu privire la aprobarea Regulamentului privind organizarea și funcționarea Ministerului Agriculturii și Industriei Alimentare, structurii și efectivului-limită ale aparatului central al acestuia” (Monitorul Oficial al Republicii Moldova, 2009, nr.174-176 art.875), cu modificările și completările ulterioare, se completează după cum urmează:

Anexa nr.3 la Hotărârea Guvernului nr.793 din 2 decembrie 2009 în final se completează cu cuvintele ”Instituția Publică ”Unitatea de implementare a creditului de asistență acordat de Guvernul Republicii Polone”.